gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8620, del 26-08-2019 (2019/8239)

Bases reguladores del procés selectiu per a un lloc d'agent de la Policia Local de la Vilavella, per consolidació d'ocupació, i convocatòria..
----------------------------------------------------------------------------------------------------------------------------------------------

### Dades del document

Número de DOGV
:   8620

Data del DOGV
:   26-08-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/8239


Data del document
:   12-08-2019

Organisme emissor
:   Ajuntament de la Vilavella

Tipus de document
:   Anunci

Descriptors 

:   * Vilavella, la
    * concurs administratiu

Bases reguladores del procés selectiu per a un lloc d'agent de la Policia Local de la Vilavella, per consolidació d'ocupació, i convocatòria.. [2019/8239]  
Per mitjà de l'Acord de data 3 de juliol de 2019, de la Junta de Govern Local, es van aprovar les bases reguladores del procés selectiu per a un lloc d'agent de la Policia Local de la Vilavella, per consolidació d'ocupació, i la convocatòria.  
En el Butlletí Oficial de la Província de Castelló núm. 87, de data 11 de juliol de 2019, apareixen íntegrament publicades les bases de la convocatòria.  
S'ha publicat, així mateix, un extracte de la convocatòria en el Boletín Oficial del Estado núm. 191, de data 10 d'agost de 2019.  
El termini de presentació de sol·licituds serà de vint dies hàbils a comptar de l'endemà de la publicació d'aquest anunci en el Diari Oficial de la Generalitat Valenciana.  
  
La Vilavella, 12 d'agost de 2019.- L'alcaldessa: Carmen Navarro Roig.
Diari Oficial de la Generalitat Valenciana


Sumari del DOGV 8476, del 31-01-2019 (2019/505)

RESOLUCIÓ de 21 de desembre de 2018, de la Universitat Miguel Hernández d'Elx, per la qual s'acorda l'aprovació definitiva del pressupost d'aquesta universitat per a 2019, i les seues normes d'execució i funcionament (3062/18).
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8476

Data del DOGV
:   31-01-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/505


Data del document
:   21-12-2018

Organisme emissor
:   Universitat Miguel Hernández d'Elx

Tipus de document
:   Resolució

RESOLUCIÓ de 21 de desembre de 2018, de la Universitat Miguel Hernández d'Elx, per la qual s'acorda l'aprovació definitiva del pressupost d'aquesta universitat per a 2019, i les seues normes d'execució i funcionament (3062/18).  
 [2019/505]  
Per Resolució del rector, de data 21 de desembre de 2018, s'ha disposat el següent:  
  
«El Consell Social de la Universitat Miguel Hernández d'Elx, en la sessió de 19 de desembre de 2018, va acordar l'aprovació definitiva del pressupost d'aquesta universitat per a 2019, i les seues normes d'execució i funcionament, en compliment de l'article 123 dels Estatuts d'aquesta universitat i de l'article 14.2 de la Llei orgànica 6/2001, de 21 de desembre, d'universitats (Boletín Oficial del Estado de 24.12.2001).  
  
Per tant, i per a donar compliment al que estableix l'article 81.2 de la Llei orgànica 6/2001, fent ús de les facultats que m'estan atribuïdes, resolc:  
Fer pública en el Diari Oficial de la Generalitat Valenciana l'aprovació del pressupost d'aquesta universitat per a 2019, juntament amb les seues normes d'execució i funcionament, així com tots els documents que integren l'expedient, el resum per capítols del qual figura en l'annex de la present resolució.   
  
  
ANNEX  
Estats de despeses i ingressos per capítols   
del pressupost per a l'exercici 2019  
  
Pressupost d'ingressos Pressupost inicial  
2019  
Capítol 3: Taxes, preus públics i altres ingressos 06.881.365,05  
Capítol 4: Transferències corrents 18.378.393,94  
Capítol 5: Ingressos patrimonials 407.000,00  
Capítol 7: Transferències de capital 5.226.910,00  
Capítol 8: Actius financers 4.370.431,53  
Total ingressos 690.218.604,52  
  
  
  
Pressupost de despeses Pressupost inicial  
2019  
Capítol 1: Despeses de personal 88.700.049,65  
Capítol 2: Compra de béns i despeses de funcionament 39.871.032,44  
Capítol 3: Despeses financeres 419.743,59  
Capítol 4: Transferències corrents 5.492.565,13  
Capítol 6: Inversions reals 12.632.678,88  
Capítol 7: Transferències de capital 28.000,00  
Capítol 8: Actius financers 2.000,00  
Capítol 9: Passius financers 4.431.359,83  
Total despeses 420.334.294,52  
  
  
Elx, 21 de desembre de 2018.- El rector: Jesús Tadeo Pastor Ciurana.
Diari Oficial de la Generalitat Valenciana


Sumari del DOGV 8646, del 01-10-2019 (2019/8970)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a centre de parapent i paramotor amb allotjament de turisme ubicat en els termes municipals de Benidorm i Finestrat.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8646

Data del DOGV
:   01-10-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/8970


Data del document
:   18-09-2019

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Anunci

Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a centre de parapent i paramotor amb allotjament de turisme ubicat en els termes municipals de Benidorm i Finestrat. [2019/8970]  
 Pel fet que s'ha admés a tràmit, d'acord amb el que preveu la Llei 5/2014 de la Generalitat, de 25 de juliol, d'ordenació del territori, urbanisme i paisatge, l'expedient DIC'19/0339, promogut per Daphne Mira Bontenbal, per a centre de parapent i paramotor amb allotjament turístic, ubicat al polígon 4, parcel·la 1, del terme municipal de Benidorm i polígon 7, parcel·la 129, del terme municipal de Finestrat, per mitjà del present edicte se sotmet a informació pública el projecte de l'actuació, de conformitat amb el que disposa l'apartat a de l'article 206.4 de l'esmentat text legal, durant el termini de 20 dies hàbils des de la publicació del present edicte en el Diari Oficial de la Generalitat Valenciana, dins del qual pot ser examinat en la pàgina web http://politicaterritorial.gva.es/es/web/urbanismo/consulta-planejament-urbanistic, així com en el Servei Territorial d'Urbanisme d'Alacant, siti en l'avinguda d'Aguilera, número 1, cinquena planta d'aquesta capital.  
  
Alacant, 18 de setembre de 2019. El cap del Servei Territorial d'Urbanisme: Miguel Nicolas Halabi Antón.
Diari Oficial de la Generalitat Valenciana


Sumari del DOGV 8507, del 15-03-2019 (2019/1907)

Notificació de la sentència dictada en el judici verbal número 763/2016.
------------------------------------------------------------------------

### Dades del document

Número de DOGV
:   8507

Data del DOGV
:   15-03-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1907


Organisme emissor
:   Jutjat de Primera Instància Número 6 d'Orihuela

Tipus de document
:   Edicte

Notificació de la sentència dictada en el judici verbal número 763/2016. [2019/1907]  
De: Comunitat de Propietaris Dream Hills amb DNI/NIE/NIF: -  
Domicili: -  
Procurador: José Luis Vera Saura.  
Contra: Lisa Valentina Turner amb DNI/NIE/NIF: -  
Procurador/a: -  
  
Elena Román García, lletrada de l'Administració de justícia del Jutjat de Primera Instància número 6 d'Orihuela, faig saber que en aquest procediment de judici verbal seguit a instàncies de Comunitat de Propietaris Dream Hills contra Lisa Valentina Turner s'ha dictat sentència, que literalment diu:  
  
«Sentència número 91/18  
Orihuela, 23 de maig de 2018  
Vistos els preceptes legals i jurisprudència que són aplicables,  
  
  
Dispositiva  
Així, aquesta és la meua sentència, de la qual s'unirà testimoniatge de les actuacions corresponents, que pronuncie, mane i signe.»  
Notifiqueu aquesta resolució a les parts i feu-los saber que la sentència és ferma i que en contra no es pot interposar cap recurs, en virtut del que disposa la nova redacció donada a l'article 455 de la Llei d'enjudiciament civil per la Llei 37/2011, de 10 d'octubre, de mesures d'agilitació processal.  
Publicació. Llegida i publicada va ser l'anterior sentència per la magistrada jutgessa que la va dictar mentre celebrava audiència pública en el mateix dia de la seua data, i com a lletrada de l'Administració de justícia en done fe.  
Atés que la demandada, Lisa Valentina Turner, es troba en parador ignorat, s'expedeix aquest edicte perquè li servisca de notificació de forma deguda.  
  
Orihuela, 14 de gener de 2019.- La lletrada de l'Administració de justícia: Elena Román García.
Diari Oficial de la Generalitat Valenciana


Sumari del DOGV 8578, del 26-06-2019 (2019/5301)

Notificació de la interlocutòria dictada en el procediment de pàtria potestat número 471/2019.
----------------------------------------------------------------------------------------------

### Dades del document

Número de DOGV
:   8578

Data del DOGV
:   26-06-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5301


Organisme emissor
:   Jutjat de Primera Instància Número 9 de València

Tipus de document
:   Anunci

Notificació de la interlocutòria dictada en el procediment de pàtria potestat número 471/2019. [2019/5301]  
Demandant: Karla Andrea Jiménez Vargas.  
Procuradora: Eva García Antich.  
Demandat: Miguel Ángel Méndez Vaca.  
  
María Cabezuelo Campos, lletrada de l'Administració de justícia del Jutjat de Primera Instància número 9 de València, mitjançant aquest edicte faig saber que en les actuacions de mesures de protecció (art. 158 C. c.), seguides amb el número 471/2019, a instàncies de Karla Andrea Jiménez Vargas contra Miguel Ángel Méndez Vaca en parador ignorat, en les quals en data 17 de maig de 2019 s'ha dictat interlocutòria la part dispositiva de la qual diu així:  
  
«Part dispositiva  
S'autoritza la progenitora Karla Andrea Jiménez Vargas a tramitar el passaport del seu fill \*\*\* perquè puga viatjar amb ella a Bolívia, el seu país natal, i perquè realitze els tràmits necessaris a fi que el menor obtinga la nacionalitat espanyola.  
Contra aquesta resolució es pot interposar recurs d'apel·lació en el termini de 20 dies comptats des de l'endemà a la seua notificació, segons la nova redacció de l'article 458.1 de la Llei d'enjudiciament civil donada per la Llei 37/2011, de 10 d'octubre, i previ depòsit de la quantitat de 50 - en el compte de consignacions d'aquest jutjat, que pronuncie, mane i firme.  
Així, per aquesta interlocutòria, ho pronuncie, mane i signe. La magistrada jutgessa.»  
  
I perquè servisca de notificació de forma deguda al demandat progenitor Miguel Ángel Méndez Vaca, en parador ignorat, expedisc i signe aquest edicte.  
  
València, 17 de maig de 2019.- La lletrada de l'Administració de justícia: María Cabezuelo Campos.
Diari Oficial de la Generalitat Valenciana


Sumari del DOGV 8580, del 28-06-2019 (2019/5493)

Notificació de la sentència dictada en el judici verbal número 1034/2018.
-------------------------------------------------------------------------

### Dades del document

Número de DOGV
:   8580

Data del DOGV
:   28-06-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5493


Organisme emissor
:   Jutjat de Primera Instància número 3 d'Orihuela

Tipus de document
:   Edicte

Notificació de la sentència dictada en el judici verbal número 1034/2018. [2019/5493]  
María Jesús Pérez Gálvez, lletrada de l'Administració de justícia del Jutjat de Primera Instància número 3 d'Orihuela, faig saber que en el procés seguit en aquest jutjat amb el número 1034/2018 a instàncies de Buildingcenter, SAU contra els ignorats ocupants al carrer Albatera, número 1, baixos 62, sobre verbal desnonament, s'ha acordat per Resolució de data 20 de maig de 2019, notificar als demandats, ocupants ignorats, en rebel·lia i en parador ignorat, la sentència dictada en actuacions segons el que es disposa en l'article 497.2 de la Llei d'enjudiciament civil; quedaran en la Secretaria d'aquest òrgan judicial les actuacions a la seua disposició.  
I perquè tinga els efectes de notificació als demandats, ignorats ocupants, expedisc aquest edicte el dia de la data; en done fe.  
  
Orihuela, 20 de maig de 2019.- La lletrada de l'Administració de justícia: María Jesús Pérez Gálvez.
Diari Oficial de la Generalitat Valenciana


Sumari del DOGV 8515, del 27-03-2019 (2019/2976)

Extracte de la Resolució de 12 de febrer de 2019, de la Conselleria d'Educació, Investigació, Cultura i Esport, per la qual es convoquen subvencions per al foment de treballs d'investigació i d'estudis en l'àmbit de la planificació lingüística i la lingüística aplicada en 2019.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8515

Data del DOGV
:   27-03-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/2976


Data del document
:   12-02-2019

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 12 de febrer de 2019, de la Conselleria d'Educació, Investigació, Cultura i Esport, per la qual es convoquen subvencions per al foment de treballs d'investigació i d'estudis en l'àmbit de la planificació lingüística i la lingüística aplicada en 2019. [2019/2976]  
BDNS (identif.): 439994.  
Segons els articles 17.3.b i 20.8 de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual es pot consultar en la Base de Dades Nacional de Subvencions.  
http://www.pap.minhafp.gob.es/bdnstrsns/index  
  
Primer. Entitats beneficiàries  
Podran participar en la convocatòria les persones físiques o jurídiques legalment constituïdes en la data final del termini de presentació de sol·licituds, d'acord amb el que estableix l'article 7 de les bases reguladores.  
  
Segon. Objecte  
Foment de treballs d'investigació i d'estudis en els àmbits de la planificació lingüística i de la lingüística aplicada.  
  
Tercer. Bases reguladores  
L'Ordre 88/2016, de 22 de desembre, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions per al foment de treballs d'investigació i d'estudis en l'àmbit de la planificació lingüística i de la lingüística aplicada, publicada en el Diari Oficial de la Generalitat Valenciana número 7945, de 28.12.2016.  
  
Quart. Quantia  
L'import global màxim de les subvencions és de 75.000 euros, a càrrec de la línia pressupostària S8106000, «Investigacions i estudis de planificació lingüística», del capítol IV, del programa 16.98.77.918.74, Promoció del valencià i gestió del multilingüisme, del pressupost de la Generalitat per a 2019.  
  
Cinqué. Termini de les sol·licituds  
El termini de presentació de sol·licituds és de 20 dies hàbils comptadors des de l'endemà de la publicació d'aquesta convocatòria en el Diari Oficial de la Generalitat Valenciana.  
  
València, 12 de febrer de 2019.- El conseller d'Educació, Investigació, Cultura i Esports: Vicent Marzà Ibáñez.
Diari Oficial de la Generalitat Valenciana


Sumari del DOGV 8547, del 14-05-2019 (2019/4383)

RESOLUCIÓ d'1 d'abril de 2019, de la Conselleria d'Educació, Investigació, Cultura i Esport, per la qual s'autoritza una transferència de crèdit per import de 90.000,00 euros, del capítol II del programa 422.60, Universitat i estudis superiors, al capítol II del programa 542.50, Investigació, desenvolupament tecnològic i innovació (I+D+i).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8547

Data del DOGV
:   14-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/4383


Data del document
:   01-04-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ d'1 d'abril de 2019, de la Conselleria d'Educació, Investigació, Cultura i Esport, per la qual s'autoritza una transferència de crèdit per import de 90.000,00 euros, del capítol II del programa 422.60, Universitat i estudis superiors, al capítol II del programa 542.50, Investigació, desenvolupament tecnològic i innovació (I+D+i). [2019/4383]  
  
D'acord amb el que s'estableix en l'article 25, punt 1, apartat a de la Llei 28/2018, de 28 de desembre, de Pressupostos de la Generalitat per a l'exercici 2019, a fi de donar cobertura pressupostària a l'avaluació d'ajudes destinades a grups d'investigació consolidables en 2019 Annex X de la Resolució d'1 d'agost de 2018, de la Conselleria d'Educació, Investigació, Cultura i Esport per la qual es convoquen per a l'exercici 2019, subvencions del Programa per a la promoció de la investigació científica, el desenvolupament tecnològic i la innovació en la Comunitat Valenciana, resolc:  
  
Autoritzar la transferència de crèdit del capítol II del programa 422.60 «Universitat i estudis superiors» al capítol II del programa 542.50 «Investigació, desenvolupament tecnològic i innovació (I+D+i)», adscrits a la Direcció General d'Universitat, Investigació i Ciència, en els termes següents:  
  
Primer. Incrementar el capítol II del programa 542.50 «Investigació, desenvolupament tecnològic i innovació (I+D+i)», en 90.000,00 euros.  
  
Segon. Minorar el capítol II del programa 422.60 «Universitat i estudis superiors» en 90.000,00 euros.  
  
València, 1 d'abril de 2019.- El conseller d'Educació, Investigació, Cultura i Esport, p. d. (R 26.10.2016, DOGV 7906), el sotssecretari: José Vicente Villar Rivera.
Diari Oficial de la Generalitat Valenciana


Sumari del DOGV 8464, del 15-01-2019 (2019/179)

RESOLUCIÓ de 2 de gener de 2019, del secretari del Patronat de la Fundació Palau de les Arts Reina Sofia de la Comunitat Valenciana, per la qual es dona publicitat al nomenament i contractació de la persona titular de la Direcció General de la fundació esmentada.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8464

Data del DOGV
:   15-01-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/179


Data del document
:   02-01-2019

Organisme emissor
:   Fundació de la Comunitat Valenciana Palau de les Arts Reina Sofia

Tipus de document
:   Resolució

Anàlisi jurídica

RESOLUCIÓ de 2 de gener de 2019, del secretari del Patronat de la Fundació Palau de les Arts Reina Sofia de la Comunitat Valenciana, per la qual es dona publicitat al nomenament i contractació de la persona titular de la Direcció General de la fundació esmentada. [2019/179]  
L'article 19 dels Estatuts de la Fundació Palau de les Arts Reina Sofia recull entre les facultats del Patronat designar la persona responsable de la Direcció General.  
El 21 de maig de 2018 el Patronat va delegar les seues competències en la Comissió Executiva.  
En la reunió del dia 28 de desembre de 2018 de la Comissió Executiva de la Fundació, es va acordar nomenar José Carlos Monforte Albalat director general del Palau de les Arts Reina Sofia, Fundació de la Comunitat Valenciana, a la qual correspon la gestió ordinària o administrativa de les activitats de la Fundació, amb subjecció a les directrius emanades del Patronat i de la Comissió Executiva.  
El 29 de desembre de 2018 es va formalitzar el corresponent contracte laboral, atenent al que disposa l'article 19 del Decret llei 1/2011, de 30 de setembre, del Consell, de mesures urgents de règim economicofinancer del sector públic empresarial i fundacional, i en l'article 3.4 del Decret 95/2016, del Consell, de regulació, limitació i transparència del règim del personal directiu del sector públic instrumental de la Generalitat.  
En compliment del que disposa l'article 3 del Decret 95/2016, de 29 de juliol, del Consell, i fent ús de les atribucions atorgades per la Comissió Executiva en la reunió esmentada per a realitzar els actes que siguen necessaris en dret per a l'efectivitat de l'acord adoptat, resolc:  
  
Donar publicitat al nomenament i contractació de José Carlos Monforte Albalat com a director general de la Fundació de la Comunitat Valenciana Palau de les Arts Reina Sofia.  
  
València, 2 de gener de 2019.- El secretari del Patronat: Albert Girona Albuixech.
Diari Oficial de la Generalitat Valenciana


Sumari del DOGV 8507, del 15-03-2019 (2019/1885)

Notificació de la sentència dictada en el procediment ordinari número 328/2017.
-------------------------------------------------------------------------------

### Dades del document

Número de DOGV
:   8507

Data del DOGV
:   15-03-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1885


Organisme emissor
:   Jutjat de Primera Instància Número 6 d'Alzira

Tipus de document
:   Edicte

Notificació de la sentència dictada en el procediment ordinari número 328/2017. [2019/1885]  
Demandant: CaixaBank, SA.  
Procuradora: Silvia López Monzó.  
Demandat: Gillian Lorraine Percy i Steven Percy.  
  
Amparo Martínez Pellicer, lletrada de l'Administració de justícia del Jutjat de Primera Instància número 6, certifique que en les actuacions referenciades s'ha dictat sentència de 3 d'octubre de 2018, la còpia íntegra de la qual queda a la disposició de la part demandada Steven Percy i Gillian Lorraine Percy en aquesta oficina judicial, fent-los saber que en contra es pot interposar recurs d'apel·lació.  
Atés que el demandat es troba en parador ignorat, s'expedeix aquest edicte, complint amb el que es disposa en la Instrucció 6/2012 de la Secretària General de l'Administració de Justícia, relativa a la publicació d'edictes en diaris i butlletins oficials i la protecció de dades, a fi que els servisca de notificació de la forma deguda.  
  
Alzira, 8 de febrer de 2019.- La lletrada de l'Administració de justícia: Amparo Martínez Pellicer.